น้ำมันตลาดโลกพุ่งปิดสูงสุดรอบ 7 ปี /ดาวโจนส์ร่วงแรง
หุ้นดาวโจนส์ปิดร่วง 543.34 จุด ด้านราคาน้ำมันพุ่ง 1.61 ดอลลาร์ แตะระดับสูงสุดในรอบ 7 ปี ขณะที่ทองคำลง 4.10 ดอลลาร์
19 ม.ค. 2565

ดัชนีเฉลี่ยอุตสาหกรรมดาวโจนส์ปิดที่ 35,368.47 จุด ลดลง 543.34 จุด หรือ -1.51%, ดัชนี เอสแอนด์พี 500 ปิดที่ 4,577.11 จุด ลดลง 85.74 จุด หรือ -1.84% และดัชนี แนสแดค ปิดที่ 14,506.90 จุด ลดลง 386.86 จุด หรือ -2.60%ดัชนีดาวโจนส์ตลาดหุ้นนิวยอร์กปิดร่วงลงกว่า 500 จุดในวันที่18 ม.ค. เนื่องจากหุ้นกลุ่มธนาคารดิ่งลงอย่างหนัก หลังจากโกลด์แมน แซคส์ เปิดเผยกำไรลดลงในไตรมาส 4/2564 ขณะที่หุ้นกลุ่มเทคโนโลยีร่วงลงหลังจากอัตราผลตอบแทนพันธบัตรสหรัฐพุ่งขึ้นแตะระดับสูงสุดในรอบ 2 ปีหุ้นโกลด์แมน แซคส์ ปรับตัวลดลงเกือบ 4% หลังจากเปิดเผยว่า ธนาคารมีกำไรลดลงในไตรมาส 4/2564 ต่ำกว่าตัวเลขคาดการณ์ของนักวิเคราะห์ เนื่องจากบรรยากาศการซื้อขายเป็นไปอย่างซบเซา ขณะที่ อัตราผลตอบแทนพันธบัตรรัฐบาลสหรัฐฯพุ่งแตะระดับสูงสุดในรอบ 2 ปีและอัตราผลตอบแทนพันธบัตรรัฐบาลสหรัฐฯอายุ 2 ปี แตะระดับ 2% ขณะที่นักลงทุนเตรียมพร้อมสำหรับกรณีที่เฟดใช้มาตรการเชิงรุกเพิ่มเติมในการจัดการกับภาวะเงินเฟ้อที่ยังไม่อ่อนตัวลงสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนกุมภาพันธ์ เพิ่มขึ้น 1.61 ดอลลาร์ ปิดที่ 85.43 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนมีนาคม เพิ่มขึ้น 1.03 ดอลลร์ ปิดที่ 87.51 ดอลลาร์ต่อบาร์เรลสัญญาน้ำมันดิบเวสต์เท็กซัส ตลาดนิวยอร์กปิดพุ่งขึ้นแตะระดับสูงสุดในรอบ 7 ปีหลังมีรายงานว่ากลุ่มกบฏฮูตีได้ก่อเหตุโจมตีสหรัฐอาหรับเอมิเรตส์ (UAE) ซึ่งส่งผลให้เกิดความกังวลว่าสถานการณ์ในตะวันออกกลางจะทวีความรุนแรงมากขึ้นและส่งผลกระทบต่ออุปทานน้ำมันราคาทองคำโคเม็กซ์งวดส่งมอบเดือนกุมภาพันธ์ ลดลง 4.10 ดอลลาร์ ปิดที่ 1,812.40 ดอลลาร์ต่อออนซ์